حيرم الغمراوى

حيرم الغمراوى1924 -1999 كاتب ومؤلف اغاني و سياسي وصحفي متميز.

حياته 

كاتب ومؤلف أغاني وسياسي وصحفي مصري، بعد ما خلص دراسته الابتدائية كتب الشعر وهو فى سن 12سنه وبعدها أتم دراسته الثانوية في بلده مدينة ميت غمر، وانطلق بعدها الى القاهرة ليكمل دراسته الجامعية ويحصل على ليسانس في الصحافة من الجامعة الأمريكية والتحق بمؤسسة دار الهلال الصحفية وعمل محرر بها، فلفت النظر بسبقه الصحافي الشهير مع أستاذ الجيل (احمد لطفي السيد) اللى كان بيرفض أي مقابلات صحافية، وظل يعمل بؤسسة دار الهلال لمدة 17 سنه وبعدها انتقل الى جريدة الجمهوريه اللى نشأت مع ثورة يوليو 1952، وبعدها عمل رئيس لتحرير مجلة الصحراء فى سنة 1956.

من الناحية السياسية، فاز بعضوية مجلس الأمة (مجلس النواب حاليا) عن دايرة ميت غمر سنة 1957 بعد معركة شرسة مع عدد من أصحاب الألقاب القديمة اللى ألغتها الثورة.

كان محبوب جماهيريًا وشعبيًا، فقام بانشاء مصنع الغزل بميت غمر وكمان مصنع النسيج فى مدينة زفتى المجاورة لتصبح شركة كبرى للغزل والنسيج يقوم بادارتها مما أبعده عن التأليف والصحافة والفن .

ألف حيرم الغمراوي لنجوم الغناء والطرب في زمنه، ففي سنة 1952 ألف كتابه (زهور في روضة الأدب الشعبي) اللى نفذ فور صدوره واعتبره النقاد أفضل ما كتب في المجال ده .

ابتدت مرحلة جديدة في حياة حيرم الغمراوى بعد قيام الثورة، فكتب أغنية (موكب الحرير) لكارم محمود، واللى تعتبر أول تدخل فني حاسم مع الثورة، زى ذكر الموسيقار عمار الشريعى، وفي سنة 1954 لمع نجمه لما غنى ليه محمد عبد الوهاب أغنيته الشهيرة (والله ما انا سالى).

وفي نفس السنه ، لحن ليه رياض السنباطى أغنية (جمال الروح) اللى غنتها كوكب الشرق ام كلثوم، ونتيجة خلاف طارئ في الوقت أت أعطى السنباطي الأغنية للفنانة نازك.

وفي سنة 1954 كتب أغنية يا اللي انت بعيد لمحمد فوزى، واشترك في كتابة أغاني فيلم (علشان عيونك) لعبد العزيز محمود. وبعدها كتب مجموعه من الأغانى العاطفية زى (العشرة هانت) لمحمد فوزي و(أقولك ايه يا قلبي) و(احترت أشبه حسنه بايه) لرجاء عبده، و(بزيادة يا قلبي) لحفصه حلمى، و(يا صغيرين ع الهوى) لعبدالعزيز محمود، و(حلاوتهم ورموش الغزال)  لفايده كامل، و(عصفور جريح) لملك و(عالبحر يا عين) لشاديه و(يا حلو تحت التوتة) لنازك و(عاد الغريب بالليل) و(عابر سبيل) لنجاة على، و(حب الجمال) لحوريه حسن و(غاوي الحمام) لأحلام .

وكتب كمان مجموعه من أغاني المناسبات والأغاني الاجتماعية زى (مبروك عليك يا معجباني) و(صباحية مباركة) و(خليلي حليلي) لشريفة فاضل و(ولادى حبايبي) لمديحه عبد الحليم و(خليك وداد) لهدى سلطان و(حلمك يا حبيبي عليا) لفايدة كامل و(ست الكل) للتلبانى.

فيلموجرافيا 
تأليف (4)

 منتهى الفرح
1963 - فيلم
(مؤلف الأغاني)

 خليك مع الله (فيلم)
1954 - فيلم
(مؤلف الأغاني)

 علشان عيونك (فيلم)
1954 - فيلم
(كلمات الأغاني)

 ست البيت (فيلم)
1949 - فيلم
(مؤلف الأغاني)

صوره الغنائية 
 حسن الفكهاني الملحن : سيد مصطفي ، المخرج: محمود اسماعيل ،الغناء : محمد قنديل ـ فايدة كامل ،التمثيل: صلاح منصور ـ عايدة كامل
 ابن عروس : ألحان: سيد مصطفى غناء: حورية حسن و محمد قنديل و أحمد عبد الله و سيد حواس تمثيل: أحمد راضي و شفيق نور الدين و ليلى فهمي و فاخر فاخر و صلاح منصور
  من مصر لاسكندرية برنامج غنائى واصوات عباس البليدى ومحمد رشدى وعصمت عبد العليم والمجموعه ومن الحان محمود الشريف
  شجرة الدر
 جنة الصحراء :غناء عباس البليدى وشفيق جلال وهند علام والحان فؤاد حلمى

اشهر اعماله

ملخص اعماله 

كتب أكثر من 14 مسلسل للتمثيل لبعض الاذاعات العربية.
كتب حوالى 300 أغنية و 20 صورة غنائية و 14 مسلسل شعرى غنائى بالعربية الفصحى كمان كتب فوازير رمضان

غنت نازك من تاليفه تحت التوته الحان السورى محمد محسن وغنى محمد فوزى يا اللى انت بعيد - لمحمد فوزى و اشترك فى كتابة أغانى فيلم علشان عيونك لعبد العزيز محمود.وغنى الصبر يا قلبى – ياقلبى ليه كل ده – يا صغيرين ع الهوى – بين العيون – ياليل يابو الليالى وكان اول عمل للمؤلف فى الاذاعه وغناها عبد العزيز محمود فى فيلم ست البنات 1961 اخراج حسام الدين مصطفى وغنت المطربه احلام من نظمه نور على نور وموسيقى عبد العظيم محمد – غاوى الحمام الحان كارم محمود وغنى كارم محمود من نظم حيرم الغمراوى انشودة موكب التحرير والحان احمد صدقى- ولثورة يوليو نظم شاعرنا ايدى فى ايدك ياعم الحان احمد صدقى وغنت رجاء عبده احترت أشبه حسنه بأيه من الحان محمود محمد كامل - واقولك ايه يا قلبى من الحان مرسى الحريرى وغنت المطربه حفصه حلمى بزياده يا قلبى من الحان فؤاد حلمى وغنى اسماعيل شبانه نشيد يارب ساعدنا من الحان فؤاد حلمى وغنى عبد العزيز محمود اول عمل للمؤلف بالاذاعه وتغنى بتلك الاغنيه فى فيلم ست البنات واشتهرت فى الحفلات العامه ويا صغيرين ع الهوى والصبر يا قلبى وغنى الفنان سيد مصطفى ومن الحانه يا عرقسوس وغنت المطربه فايده كامل حيوا شهيد الحريه فى عيد بور سعيد 1964 - ورموش الغزال من الحان عبد العظيم محمد - و حررنا خلاص اراضينا وكانت تلك الانشوده لثورة يوليو من الحان محمد الموجى - وسلمت لحبيبى من الحان سيد مصطفى وانشودة عاد السلام يا نيل من الحان محمود الشريف وغنت مطربة العواطف ملك محمد - عصفور جريح من الحان محمد قاسم ولحن شرفتنا لعبد العظيم عبد الحق وغنى محمد الكحلاوى اللحن الدينى على مدنة ام هاشم – امام المتقين – هوه الله وغنت المطربه شاديه يابنت بلدى زعيمنا قال وشجرة ورد ويا سارق من عينى النوم لمحمود الشريف – شجرة ورد لمحمد الموجى وغنت المطربه السوريه نازك من نظم الشاعر حيرم الغمراوى يا حلو تحت التوته من الحان محمد محسن وجمال الروح وجمعتنا الايام من الحان رياض السنباطى وغنت المطربه الكبيره نجاة على عاد الغريب باليل من الحان عبدالعظيم محمد – دور يا زمانى الحان محمد القصبجى - وعابر سبيل من الحان احمد عبد القادر و غنت حورية حسن حب الجمال من الحان عبدالعظيم عبدالحق – ليه ياترى لعزت الجاهلى - وعصافير الجنه من موسيقى محمود محمد كامل وغنت المطربه احلام غاوى الحمام من الحان كارم محمود ونور على نور لعبد العظيم محمد . و غنى عبد الغنى السيد انشودة دعاء النصر الحان محمود الشريف وغنت شريفة فاضل الصباحيه ومبروك عليك يا معجبانى لسيد مكاوى وكتر من دلالك لفؤاد حلمى وغنى محمد قنديل من وطنيات حيرم الغمراوى ياراجع من اليمن والحان عبد العظيم محمد وغنت هدى سلطان خليك ودود لمنير مراد وغنى محمد عبدالمطلب مع المطربه فاطمه على ثنائية يا عاشقه الليل لمحمد القصبجى وغنت نجاة لثوره يوليو يا طالعه السعد لمحمد فوزى .

ومن البرامج والصور الغنائيه:ابن عروس ألحان: سيد مصطفى غناء: حورية حسن و محمد قنديل و أحمد عبد الله و سيد حواس تمثيل: أحمد راضي و شفيق نور الدين و ليلى فهمي و فاخر فاخر و صلاح منصور
جنة الصحراء غناء عباس البليدى وشفيق جلال وهند علام والحان فؤاد حلمى ومن غناء فايده كامل
رموش الغزال الحان عبد العظيم محمد - وعاد السلام يانيل الحان محمود الشريف وغنت فايزه احمد الله ياقمر اول مانور الحان محمد ضياء الدين – اجمل ام لمنير مراد – الله يافجر لمحمد ضياء الدين وغنت شهر زاد انشودة الشعب والجبش من موسيقى على فراج – طل من العلالى لعبد العظيم محمد وغنى عبد اللطيف التلبانى من فوق برج الجزيره الحان محمد الموجى وكتب مجموعه من الصور والبرامج الغنائيه منهم من مصر لاسكندريه برنامج غنائى واصوات عباس البليدى ومحمد رشدى وعصمت عبد العليم والمجموعه ومن الحان محمود الشريف – والبرنامج الغنائى ابن عروس وشارك الغناء محمد قنديل و حوريه حسن و السيد حواس و احمد عبد الله ومن الحان سيد مصطفى – جنة الصحراء وغنى عباس البليدى و هند علام و شفيق جلال وفاطمه على ومن الحان فؤاد حلمى – حسن الفكهانى وغنت فايده كامل و محمد قنديل و سيد مصطفى الحان ايضا – وايضا نظم كلمات البرنامج الغنائى من مصر لاسكندريه و غنى خلال احداثه محمد رشدى و عصمت عبدالعليم و عباس البليدى و المجموعه ومن الحان محمود الشريف

كتبه 
 كتابه الاول (زهور فى روضة الأدب الشعبى) سنة 1952
 كتاب (أدب الشعب) - مطابع جريدة المصري - شركة التوزيع المصرية - القاهرة 1958
 ليه قصائد في كتاب (الحياد الايجابي ومستقبل السلام) - الجامعة الشعبية المصرية بالخرطوم - 1955

مراجع 

مواليد 1924
وفيات 1999
شعرا مصريين
ادبا مصريين
كتاب مصريين
دقهلاويه
ناس من ميت غمر